Okcidenta Universitato de la Triunuo

La institucio Trinity Western University - en Esperanto kutime Okcidenta Universitato de la Triunuo - estas privata kristana universitato de liberaj artoj kun kampusoj en kaj distrikto Langley kaj Richmond, en la provinco Brita Kolumbio de Kanado. La lernejo estas membro de la Asocio de Universitatoj de Kanado (angle Universities Canada, france Universités Canada). La universitato estis establita en 1962 kaj havas proksimume 5 000 studentojn kun antaŭurba-kampara kampuso de 157 akreoj iom norde de la urbeto Langley. La institucio estas la plej granda private financita kristana universitato de Kanado kun larĝbaza instruplano de liberaj artoj, scienco kaj profesiaj studoj, ofertante 45 bakalaŭrajn kaj 17 diplomajn kaj postdiplomajn programojn. Sur la universitata tereno esperantistoj dufoje okazigis la regionan renkontiĝon NOREK. Referencoj Eksteraj ligiloj Oficiala retejo (angle)